ລັດເຊຍຕຳໜິຕິຕຽນອາເມລິກາ,ອັງກິດກໍ່ຄວາມກົດດັ່ນຕໍ່ການສືບສວນເຫດອະດີດນັກສືບລາຊະການລັບ Sergei Skripal
(VOVWORLD) -ສະຖານທູດລັດເຊຍ ປະຈຳອັງກິດ ຖືວ່າ, ດ້ວຍບັນດາຄຳກ່າວຫາໂດຍບໍ່ມີຫຼັກຖານຂອງອັງກິດ ສຳລັບລັດເຊຍ ທີ່ກ່ຽວຂ້ອງເຖິງເຫດວາງຢາເບື່ອອະດີດນັກສືບລາຊະການລັບ Sergei Skripal ແລະ ລູກສາວຂອງທ່ານຜູ້ນີ້ຢູ່ອັງກິດ, ກໍຄືເລື່ອງອາເມລິກາ ຍົກອອກບັນດາມາດຕະການລົງໂທດໃໝ່, ແມ່ນເພື່ອແນໃສ່ກໍ່ຄວາມກົດດັ່ນຕໍ່ການສືບສວນ.
ໂຄສົກສະຖານທູດຊີ້ແຈ້ງວ່າ ອາເມລິກາ ບໍ່ມີສາຍເຫດໃດເພື່ອສືບຕໍ່ລົງໂທດລັດເຊຍ ແລະ ສະແດງຄວາມເສຍດາຍເມື່ອອາເມລິກາ ສະໜັບສະໜູນນະໂຍບາຍບໍ່ກະຈ່າງແຈ້ງຂອງລັດຖະບານອັງກິດ ທີ່ກ່ຽວຂ້ອງເຖິງການສືບສວນເຫດວາງຢາເບື່ອຢູ່ນະຄອນ Salisbury.
ແລະກໍ່ໃນວັນດຽວກັນ, ໂຄສົກວັງ Kremlin ທ່ານ Dmitry Peskov ໃຫ້ຮູ້ວ່າ, ທ່ານປະທານາທິບໍດີລັດເຊຍ Vladimir Putin ໄດ້ປຶກສາຫາລືກັບບັນດາສະມາຊິກສະພາປ້ອງກັນຄວາມສະຫງົບສະຫະພັນລັດເຊຍ ກ່ຽວກັບຄຳສັ່ງລົງໂທດໃໝ່ຂອງອາເມລິກາ ແນໃສ່ລັດເຊຍ. ໃນກອງປະຊຸມດັ່ງກ່າວ, ນັບທັງທ່ານປະທານາທິບໍດີ Putin ແລະ ບັນດາສະມາຊິກໃນສະພາປ້ອງກັນຄວາມສະຫງົບ ໄດ້ຕຳໜິຕິຕຽນຄຳສັ່ງລົງໂທດໃໝ່ສຸດຂອງອາເມລິກາ ແມ່ນ “ຜິດດກົດໝາຍ”, ໄປຝືນກັບກົດໝາຍສາກົນ.